Държавен вестник, бр. 18, 2012 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  18
Приложение
към чл. 2
Държавно образователно изискване за придобиване 
на квалификация по професията „Организатор на 
туристическа агентска дейност“
Професионално направление:
812
Пътувания, туризъм и свободно време
Наименование на професията:
812010
Организатор на туристическа агентска 
дейност 
Специалности:
Степен на профе­
сионална квалифи­
кация:
8120101 Организация на ту­
ризма и свободното 
време
Трета
8120102 Селски туризъм 
Трета
1. Входни характеристики 
1.1. Изисквания за входящо минимално 
образователно равнище за ученици и за лица, 
навършили 16 години
За придобиване на трета степен на професио­
нална квалификация по професията „Организатор 
на туристическа агентска дейност“ от Списъка 
на професиите за професионално образование 
и обучение по чл. 6, ал. 1 ЗПОО (утвърден от 
министъра на образованието, младежта и науката 
със Заповед № РД-09-413 от 12.05.2003 г., изм. и 
доп. със Заповед № РД-09-04 от 8.01.2004 г., За­
повед № РД-09-34 от 22.01.2004 г., Заповед № РД-
09-255 от 9.04.2004 г., Заповед № РД-09-274 от 
18.02.2005 г., Заповед № РД-09-1690 от 29.09.2006 г., 
Заповед № РД-09-828 от 29.06.2007 г., Заповед 
№ РД-09-1891 от 30.11.2007 г., Заповед № РД-
09-298 от 19.02.2009 г., Заповед № РД-09-1803 от 
29.10.2009 г., Заповед № РД-09-621 от 18.05.2010 г., 
Заповед № РД-09-1728 от 1.12.2010 г., Заповед 
№ РД-09-748 от 13.06.2011 г. и Заповед № РД-
09-1805 от 9.12.2011 г.) входящото минимално 
образователно равнище за ученици е завършен 
седми клас или завършено основно образование.
За придобиване на трета степен на професио­
нална квалификация по професията „Организатор 
на туристическа агентска дейност“ входящото 
минимално образователно равнище за лица, 
навършили 16 години, е завършено основно 
образование.
1.2. Изисквания за входящо квалификационно 
равнище или професионален опит
За обучение по професията „Организатор на 
туристическа агентска дейност“ с придобиване 
на трета степен не се изисква обучаваните да 
притежават по-ниска степен на професионална 
квалификация или професионален опит.
За лица с професионален опит или проведено 
професионално обучение, свързано с професията 
(например екскурзовод, аниматор, планински 
водач, инструктор по спортно-туристическа дей­
ност, администратор в хотелиерството и др.), е 
необходимо надграждащо обучение, включващо 
усвояване на компетенции, които кандидатът 
за обучение не притежава. Съдържанието на 
обучението се определя след сравнение на ком­
петенциите и резултатите от ученето, описани в 
държавните образователни изисквания (ДОИ) за 
придобиване на квалификация по професиите.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Организаторът на туристическа агентска 
дейност изпълнява основно посреднически, 
търговски, информационни и комуникационни 
дейности, свързани с планирането, представянето 
и продажбата на туристически продукти спо­
ред туристическото търсене и потребителските 
предпочитания. 
Организаторът на туристическа агентска 
дейност извършва подготвителни, основни и 
заключителни дейности.
Подготвителните дейности включват: предос­
тавяне на информация и детайлно познаване на 
предлаганите продукти (дестинация, маршрути, 
забележителности, допълнителни екскурзии, 
потенциални рискове и заплахи, визови и пас­
портни формалности) и/или услуги; климатични, 
географски и други особености, език, култура, бит 
и други за предлаганите туристически места и 
дестинации; установяване на връзки и договорни 
отношения с производителя и/или доставчика 
на туристически продукти (услуги) – условия 
за резервация, записвания, потвърждение, ану­
лирания, неустойки, разплащания, комисиона, 
такси, отстъпки, тарифи, разписания и друга 
информация, свързана с предлагания туристичес­
ки продукт/услуга; предварителни проучвания 
за специфичните характеристики на реалните 
и потенциалните потребители на услугите. По­
знава, прилага и спазва установените стандарти 
и нормативни документи, свързани с туристи­
ческото обслужване. Организира и снабдява 
с необходимите материали – билети (бланки), 
застрахователни полици, рекламно-информа­
ционни справочници, типови и специализирани 
формуляри, специализиран софтуер и др.
Основните дейности на организатора на ту­
ристическа агентска дейност са свързани с пос­
редничество – предлага, представя, рекламира 
и продава туристически пакети с крайна обща 
цена (индивидуални или групови), прави резер­
вации и настаняване, осигурява самолетни/жп/
автобусни/фериботни и други билети, наем на 
автомобили (рент-а-кар). Организаторът пред­
лага и допълнителни услуги, екскурзии, като 
предоставя информация относно туристически 
забележителности, атракции, цени и ценови ус­
ловия, приема авансови депозити, отговаря на 
индивидуални запитвания, консултира клиентите 
при избора и покупката на туристически пакети 
и/или услуги, информира туристите относно визо­
ви, паспортни, здравни и други административни 
формалности (такси, митнически ограничения, 
валута и др.), застраховки (задължителни и до­
пълнителни), свързани с пътуването, обработва,